wickkiey/tamil-wikipedia-chunked huggingface dataset:
# ஆண்டர்சன் தீவு (அந்தமான் தீவுகள்)

## புவியியல்

இண்டர்வியூ தீவின் ஒரு பகுதியான இத்தீவு, ஆசுடின் நீர்சந்திக்கு மேற்கில் செவ்வக வடிவில் பவளப் பாறை வகைத் தீவாக உள்ளது. வடக்கு அந்தமான் தீவையும்,நடு அந்தமான் தீவையும் ஆசுடின் நீர்சந்தி பிரிக்கிறது.
# ஆண்டர்சன் தீவு (அந்தமான் தீவுகள்)

## நிர்வாகம்

ஆண்டர்சன் தீவும் இதனுடன் இணைந்த இண்டர்வியூ தீவுத் தொகுதியும் மாயாபந்தர் தாலுக்காவால் நிர்வகிக்கப்படுகிறது.
# ரபி ராய்

**ரபி ராய்** (Rabi Ray (பிறப்பு: 26 நவம்பர் 1926), இந்திய இடதுசாரி சோசலிச அரசியல்வாதியும், மக்களவை மக்களைத் தலைவரும், ஜனதா தளத்தின் தலைமையிலான இந்திய நடுவண் அரசில் அமைச்சராகவும் பணியாற்றியவர். ஒடிசா மாநிலத்தவரான ரபி ராய், 1948-இல் சோசலிசக் கட்சியில் இணைந்தார். பின்னர் சம்யுக்த சோசலிசக் கட்சியிலும், நெருக்கடி நிலையின் போது ஜனதா தளக் கட்சியிலும் பணியாற்றியவர்.
# ரபி ராய்

## அரசியல்

1967-இல், புரி மக்களவைத் தொகுதியிலிருந்து, 4வது மக்களவைக்கு உறுப்பினராகத் தேர்ந்தெடுக்கப்பட்டார்.
பின்னர் இந்திய நாடாளுமன்ற மாநிலங்களவை உறுப்பினராக 1974 முதல் 1980 முடிய பணியாற்றினார். மொரார்ஜி தேசாய் தலைமையிலான அமைச்சரவையில் சுகாதாரம், குடும்ப நலத் துறை அமைச்சராக 1979 முதல் 1980 முடிய பணிபுரிந்தார்.  
1989-இல் ஒடிசா மாநிலத்தின் கேந்திரபாரா மக்களவைத் தொகுதியிலிருந்து ஜனதா தளக்கட்சியின் சார்பாக 9வது மக்களவைக்கு தேர்ந்தெடுக்கப்பட்டார். 19 டிசம்பர் 1989-இல், இந்திய மக்களவைத் தலைவராகத் ஒருமனதாக தேந்தெடுக்கப்பட்டார்.  
1991-இல் 10வது மக்களவைக்கு மீண்டும் கேந்திரபார மக்களவைத் தொகுதியிலிருந்து தேர்ந்தெடுக்கப்பட்டார்.
1997 முதல் லோக் சக்தி அபியான் எனும் அரசியல் சாரா அமைப்புடன் தொடர்ந்து செயல்படுகிறார்.
# பாரதிய ஜனதா கட்சியின் முதலமைச்சர்கள் பட்டியல்

பாரதீய ஜனதா கட்சியின் தலைமையில் இந்திய மாநிலங்களை ஆண்ட மற்றும் ஆண்டு கொண்டிருக்கும் முதல்வர்களின் பட்டியல்:
# பாரதிய ஜனதா கட்சியின் முதலமைச்சர்கள் பட்டியல்

## அருணாசலப் பிரதேசம்

| கேகோங்க் அபாங்க் | 31 ஆகத்து 2003 | 29 ஆகத்து 2004 | 6வது |
| --- | --- | --- | --- |
| பெமா காண்டு* | 31 திசம்பர் 2016 | 28 மே 2019 | 9வது |
| 29 மே 2019 | *பதவியில்* | } |  |
# பாரதிய ஜனதா கட்சியின் முதலமைச்சர்கள் பட்டியல்

## அசாம்

| சர்பானந்த சோனாவால் | 24 மே 2016 | 9 மே 2021 | 14ஆவது |  |
| --- | --- | --- | --- | --- |
| ஹிமாந்த பிஸ்வாஸ் சர்மா * | 10 மே 2021 | *பதவியில்* | 15ஆவது | } |
;Key
- &nbsp;– பதவியில்
# பாரதிய ஜனதா கட்சியின் முதலமைச்சர்கள் பட்டியல்

## சத்தீஸ்கர்

| ரமன் சிங் | 7 திசம்பர் 2003 | 11 திசம்பர் 2008 | 2ஆவது |
| --- | --- | --- | --- |
| 12 திசம்பர் 2008 | 11 திசம்பர் 2013 | 3ஆவது |  |
| 12 திசம்பர் 2013 | 16 திசம்பர் 2018 | 4ஆவது |  |
| விஷ்ணு தேவ் சாய் | 13 டிசம்பர் 2023 | பதவியில் | } |
# பாரதிய ஜனதா கட்சியின் முதலமைச்சர்கள் பட்டியல்

## ஒடிசா

| மோகன் சரண் மாச்சி | 12 சூன் 2024 | பதவியில் | 17வது | } |
| --- | --- | --- | --- | --- |
# பாரதிய ஜனதா கட்சியின் முதலமைச்சர்கள் பட்டியல்

## தில்லி

| மதன் லால் குரானா | 2 திசம்பர் 1993 | 26 பிப்ரவரி 1996 | 1ஆவது |
| --- | --- | --- | --- |
| சாகிப் சிங் வர்மா | 26 பிப்ரவரி 1996 | 12 அக்டோபர் 1998 |  |
| சுஷ்மா சுவராஜ் | 12 அக்டோபர் 1998 | 3 திசம்பர் 1998 |  |
| ரேகா குப்தா | 20 பிப்ரவரி 2025 | பதவியில் | } |
# பாரதிய ஜனதா கட்சியின் முதலமைச்சர்கள் பட்டியல்

## கோவா

-
-
- (பதவியில் உள்ளவர்)  
| மனோகர் பாரிக்கர் | 24 அக்டோபர் 2000 | 2 சூன் 2002 | 8ஆவது |
| --- | --- | --- | --- |
| 3 சூன் 2002 | 2 பிப்ரவரி 2005 | 9ஆவது |  |
| 9 மார்ச் 2012 | 8 நவம்பர் 2014 | 11ஆவது |  |
| 14 மார்ச் 2017 | 17 மார்ச் 2019 | 12ஆவது |  |
| லட்சுமிகாந்த் பர்சேகர் | 8 நவம்பர் 2014 | 13 மார்ச் 2017 | 11ஆவது |
| பிரமோத் சாவந்த்* | 19 மார்ச் 2019 | 27 மார்ச் 2022 | 12ஆவது |
| 28 மார்ச்2022 | **பதவியில்** | 13ஆவது | } |
;Key
- &nbsp;– பதவியில்
# பாரதிய ஜனதா கட்சியின் முதலமைச்சர்கள் பட்டியல்

## கோவா

### துணை முதல்வர்

- பிரான்சிஸ் டிசோசா: 9 மார்ச் 2012-14 மார்ச் 2017
- மனோகர் அஜாகோன்கர்: 28 மார்ச் 2019 - 15 மார்ச் 2022
- சந்திரகாந்த் கவ்லேகர் :13 சூலை 2019 - 15 மார்ச் 2022
# பாரதிய ஜனதா கட்சியின் முதலமைச்சர்கள் பட்டியல்

## குசராத்து

| கேசுபாய் படேல் | 14 மார்சு 1995 | 21 அக்டோபர் 1995 | 9ஆவது |
| --- | --- | --- | --- |
| 4 மார்சு 1998 | 6 அக்டோபர் 2001 | 10ஆவது |  |
| சுரேஷ் மேத்தா | 21 அக்டோபர் 1995 | 19 செப்டம்பர் 1996 | 9ஆவது |
| நரேந்திர மோடி | 7 அக்டோபர் 2001 | 21 திசம்பர் 2002 | 10ஆவது |
| 22 திசம்பர் 2002 | 22 திசம்பர் 2007 | 11ஆவது |  |
| 23 திசம்பர் 2007 | 25 திசம்பர் 2012 | 12ஆவது |  |
| 26 திசம்பர் 2012 | 22 மே 2014 | 13ஆவது |  |
| ஆனந்திபென் படேல் | 22 மே 2014 | 6 ஆகத்து 2016 |  |
| விஜய் ருபானி | 7 ஆகத்து 2016 | 25 திசம்பர் 2017 |  |
| 26 திசம்பர் 2017 | 13 செப்டம்பர் 2021 | 14ஆவது |  |
| புபேந்திர படேல் | 13 செப்டம்பர் 2021 | *பதவியில்* | } |
# பாரதிய ஜனதா கட்சியின் முதலமைச்சர்கள் பட்டியல்

## அரியானா

| மனோகர் லால் கட்டார் | 26 அக்டோபர் 2014 | 26 அக்டோபர் 2019 | 13வது |
| --- | --- | --- | --- |
| 27 அக்டோபர் 2019 | 12 மார்ச் 2024 | 14வது |  |
| நயாப் சிங் சைனி | 12 மார்ச் 2024 | பதவியில் |  |
# பாரதிய ஜனதா கட்சியின் முதலமைச்சர்கள் பட்டியல்

## இமாசலப் பிரதேசம்

- சாந்தகுமார்
- பிரேம் குமார் துமால்
- ஜெய்ராம் தாகூர்
# பாரதிய ஜனதா கட்சியின் முதலமைச்சர்கள் பட்டியல்

## ஜார்கண்ட்

- பாபுலால் மராண்டி
- அருச்சுன் முண்டா
- ரகுபர் தாசு
# பாரதிய ஜனதா கட்சியின் முதலமைச்சர்கள் பட்டியல்

## கர்நாடகா

- பி. எஸ். எடியூரப்பா
- டி. வி. சதானந்த கௌடா
- செகதீசு செட்டர்
- பி. எஸ். எடியூரப்பா
- பசவராஜ் பொம்மை (பதவியில் உள்ளார்)
# பாரதிய ஜனதா கட்சியின் முதலமைச்சர்கள் பட்டியல்

## மத்தியப் பிரதேசம்

- சுந்தர்லால் பட்வா
- உமா பாரதி
- பாபுலால் கௌர்
- சிவ்ராஜ் சிங் சௌஃகான்
- மோகன் யாதவ் (பதவியில்)
# பாரதிய ஜனதா கட்சியின் முதலமைச்சர்கள் பட்டியல்

## மகாராட்டிரா

| தேவேந்திர பத்னாவிசு | 31 அக்டோபர் 2014 | 12 நவம்பர் 2019 | 5 அண்டுகள், 17 நாட்கள் | 13ஆவது |
| --- | --- | --- | --- | --- |
| 23 நவம்பர் 2019 | 28 நவம்பர் 2019 | 14ஆவது |  |  |
| 5 டிசம்பர் 2024 | பதவியில் | 15ஆவது | } |  |
# பாரதிய ஜனதா கட்சியின் முதலமைச்சர்கள் பட்டியல்

## இராஜஸ்தான்

| பைரோன் சிங் செகாவத் | 4 மார்ச் 1990 | 15 திசம்பர் 1992 | 9ஆவது |  |
| --- | --- | --- | --- | --- |
| 4 திசம்பர் 1993 | 29 நவம்பர் 1998 | 10ஆவது |  |  |
| வசுந்தரா ராஜே சிந்தியா | 8 திசம்பர் 2003 | 11 திசம்பர் 2008 | 10 ஆண்டுகள், 6 நாட்கள் | 12ஆவது |
| 13 திசம்பர் 2013 | 16 திசம்பர் 2018 | 14ஆவது |  |  |
| பஜன்லால் சர்மா | 5 டிசம்பர் 2024 | பதவியில் | 16ஆவது | } |
# பாரதிய ஜனதா கட்சியின் முதலமைச்சர்கள் பட்டியல்

## உத்தராகண்ட்

- நித்தியானந்த சுவாமி
- பகத்சிங் கோசியாரி
- புவன் சந்திர கந்தூரி
- ரமேசு போக்கிரியால்
- திரிவேந்திர சிங் ராவத்
# பாரதிய ஜனதா கட்சியின் முதலமைச்சர்கள் பட்டியல்

## உத்தரப் பிரதேசம்

-
-
- (பதவியில் உள்ளவர்)
| கல்யாண் சிங் | 24 சூன் 1991 | 6 திசம்பர் 1992 | 3 ஆண்டுகள், 217 நாட்கள் | 11ஆவது |
| --- | --- | --- | --- | --- |
| 21 செப்டம்பர் 1997 | 12 நவம்பர் 1999 | 13ஆவது |  |  |
| இராம் பிரகாசு குப்தா | 12 நவம்பர் 1999 | 28 அக்டோபர் 2000 |  |  |
| ராஜ்நாத் சிங் | 28 அக்டோபர் 2000 | 7 மார்ச் 2002 |  |  |
| ஆதித்தியநாத்* | 19 மார்ச் 2017 | 24 மார்ச் 2022 | 17ஆவது |  |
| 25 மார்ச் 2022 | *பதவியில்* | 18ஆவது | } |  |
;Key
- &nbsp;– பதவியில்
# பாரதிய ஜனதா கட்சியின் முதலமைச்சர்கள் பட்டியல்

## மணிப்பூர்

| ந. பீரேன் சிங்* | 15 மார்ச் 2017 | *பதவியில்* | 12ஆவது | } |
| --- | --- | --- | --- | --- |
- &nbsp;– பதவியில்
# பாரதிய ஜனதா கட்சியின் முதலமைச்சர்கள் பட்டியல்

## திரிபுரா

| பிப்லப் குமார் தேவ் | 9 மார்ச் 2018 | 14 மே 2022 | 12ஆவது |  |
| --- | --- | --- | --- | --- |
| மாணிக் சாகா * | 15 மே 2022 | *பதவியில்* | 12ஆவது | } |
;Key
- &nbsp;– பதவியில்
# பாரதிய ஜனதா கட்சியின் முதலமைச்சர்கள் பட்டியல்

## இதனையும் காண்க

- குஜராத் முதலமைச்சர்களின் பட்டியல்
# கோயில் நிறுவனம்

**கோயில் நிறுவனம்** (*The Temple Institute*, , Machon HaMikdash) என்பது இசுரேலில் உள்ள, மூன்றாம் கோவில் அமைப்பதை நோக்கமாகக் கொண்ட நிறுவனம் ஆகும். இதன் நீண்ட கால நோக்கமாக மூன்றாவது யூதக் கோயிலை கோவில் மலையில் அமைத்து, பலி செலுத்தி வழிபாடு செய்வதாகவுள்ளது. தற்போது இவ்விடத்தில் பாறைக் குவிமாடம் அமைந்துள்ளது. இது கோயில் அமைப்பதை பயிலுதல், கோயில் சடங்குப் பொருட்கள், ஆடைகள் ஆகியவற்றைப் பயிலுதல், உடனடி பயன்பாட்டுக்கான நிலைமையில் கட்டமைப்பு வரைபை செய்தல் ஆகியவற்றில் விரும்பம் கொண்டுள்ளது. இது யூதப் பகுதியில் ஓர் அருங்காட்சியகத்தை பழைய நகரில் கொண்டுள்ளது
# கேகோங்க் அபாங்க்

**கேகோங்க் அபாங்க்** (Gegong Apang) (பிறப்பு: 8 சூலை 1949) இந்தியாவின் அருணாச்சலப் பிரதேசம் மாநிலத்தைச் சேர்ந்த அரசியல்வாதி ஆவார். பட்டியல் பழங்குடி இனத்தைச் சேர்ந்த அபாங்க், அருணாச்சலப் பிரதேசத்தின் முதலமைச்சராக 18 சனவரி 1980 முதல் 19 சனவரி 1999 முடியவும், பின்னர் ஆகஸ்டு 2003 முதல் ஏப்ரல் 2007 முடியவும் பணியாற்றியவர்.
# கேகோங்க் அபாங்க்

## அரசியல்

*இங்கியாங்-பங்ஜின்* சட்டமன்ற தொகுதியிலிருந்து, அருணாசலப் பிரதேச சட்டமன்றத்திற்கு 1978, 1980, 1984 ஆண்டுகளில் மூன்று முறை தேர்ந்தெடுக்கப்பட்டவர். பின்னர் மேல் சியாங் சட்டமன்றத் தொகுதியிலிருந்து 1990, 1995, 2000 மற்றும் 2004 ஆண்டுகளில் நடந்த தேர்தல்களில், மாநில சட்டமன்றத்திற்கு தேர்ந்தேடுக்கப்பட்டார்.  
அபாங்க் 1980-இல் முதல் முறையாக அருணாசலப் பிரதேச மாநில முதல்வரக தேர்ந்தெடுக்கப்பட்டார். 1999 முடிய முதல்வராக பதவி வகித்த அபாங்க் மீது, ஆளும் இந்திய தேசிய காங்கிரசு கட்சி, சட்டமன்றத்தில் நம்பிக்கையில்லாத் தீர்மானம் கொண்டு வந்ததால், முதலமைச்சர் பதவியைத் துறந்தார்.  
பின்னர் 2003-இல் ஐக்கிய ஜனநாயக் கட்சியை துவக்கிய சில மாதங்களில், அபாங்க் மற்றும் அவரது ஆதரவு சட்டமன்ற உறுப்பினர்கள் பாரதிய ஜனதா கட்சியில் இணைந்ததால், வடகிழக்கு இந்தியாவின் அருணாச்சலப் பிரதேசத்தில் முதன்முறையாக பாரதிய ஜனதா ஆட்சி மலர வழிவகுத்தது. 2004 நாடாளுமன்றத் தேர்தலில் பாரதிய ஜனதா கட்சி தோற்றதால், அபாங்க் மீண்டும் இந்திய தேசிய காங்கிரசில் இணைந்தார். அக்டோபர் 2004-இல் நடைபெற்ற மாநில சட்டமன்றத் தேர்தலில், காங்கிரசு கட்சி வெற்றி பெற்றதால், அபாங்க் மீண்டும் அருணாச்சலப் பிரதேசத்தின் முதலமைச்சரானார். 9 ஏப்ரல் 2007-இல் தோர்ஜி காண்டு மாநில முதல்வராக பதவி ஏற்கும் வரை முதல்வர் பணியில் தொடர்ந்தார்.  
காங்கிரசு கட்சியிலிருந்து விலகிய அபாங்க், 17 பிப்ரவரி 2014-இல் மீண்டும் பாரதிய ஜனதா கட்சியில் இணைந்து கொண்டார்.
# கேகோங்க் அபாங்க்

## ஊழல் குற்றச்சாட்டுகள்

ஆகஸ்டு 2010-இல் 1,000 கோடி ரூபாய் ஊழல் குற்றச்சாட்டில் அபாங்க் கைதானார். அரசியல் பழி வாங்குதல் பொருட்டு, இத்தகைய குற்றச்சாட்டுகள் தன் மீது காங்கிரசு கட்சி தொடர்ந்துள்ளதாக அபாங்க் வலியுறுத்தியுள்ளார்.
# அசோலா (தில்லி)

**அசோலா** *(Asola)* இந்தியாவின் தில்லி நகரில் உள்ள தெற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும். அசோலா பாத்தி வனவிலங்குப் பூங்கா இங்குதான் உள்ளது.
# அசோலா (தில்லி)

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி அசோலா நகரின் மக்கள்தொகை 5,002 நபர்கள் ஆகும். இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். இவ்வூரின் எழுத்தறிவு சதவீதம் 66% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 61% நபர்கள் ஆண்கள் மற்றும் 39% நபர்கள் பெண்களாவர். மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும்.
# சம்பூர்ணாநந்தர்

**சம்பூர்ணாநந்தர்** (Sampurnanand) (1891 - 1969) – 10 January 1969)சமசுகிருதம் மற்றும் இந்தி மொழி அறிஞரும், ஆசிரியரும் ஆவார். பின்னர் இந்திய தேசிய காங்கிரசு கட்சியில் இணைந்து முழுநேர அரசியல்வாதியானவர். 1952 – 1952 மற்றும் 1957 – 1962 காலங்களில் உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டவர். சம்பூர்ணாநந்தர், உத்தரப் பிரதேச மாநிலத்தின் இரண்டாவது முதலமைச்சாராக 1954 முதல் 1960 முடிய ஆறு ஆண்டுகள் பணியாற்றியவர்.  
பின்னர் 1962 முதல் 1967 முடிய இராஜஸ்தான் மாநில ஆளுரனாக பதவி வகித்தார்.
# தியோலி

**தியோலி** *(Deoli)* இந்தியாவின் தில்லி நகரில் உள்ள தெற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# தியோலி

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி தியோலி நகரின் மக்கள்தொகை 1,19,432 நபர்கள் ஆகும். இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். இவ்வூரின் எழுத்தறிவு சதவீதம் 64% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 73% நபர்கள் ஆண்கள் மற்றும் 54% நபர்கள் பெண்களாவர். மக்கள் தொகையில் 19% நபர்கள் 6 வயதுக்கு கீழ் உள்ளவர்களாகும்.
# மித்தா பூர்

**மித்தா பூர்** *(Mithe pur)* இந்தியாவின் தில்லி நகரில் உள்ள தெற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# மித்தா பூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி மித்தா பூர் நகரின் மக்கள்தொகை 41,243 நபர்கள் ஆகும். இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். இவ்வூரின் எழுத்தறிவு சதவீதம் 67% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 75% நபர்கள் ஆண்கள் மற்றும் 56% நபர்கள் பெண்களாவர். மக்கள் தொகையில் 19% நபர்கள் 6 வயதுக்கு கீழ் உள்ளவர்களாகும்.
# கந்தக நீக்கம்

**கந்தக நீக்கம்** *(Desulfurisation)* என்பது ஒரு வேதிப் பொருளில் இருந்து கந்தகத்தை நீக்கும் வேதிச்செயல் முறையாகும். இச்செயல்முறை ஒரு மூலக்கூற்றில் இருந்து கந்தகத்தை நீக்குவதாக (எ.கா: A=S → A:) இருக்கலாம் அல்லது பெட்ரோலிய வேதிப்பொருட்கள் அல்லது வெளியேறும் புகை போன்ற கலவைகளில் இருந்து கந்தகச் சேர்மங்களைப் பிரிப்பதாகவும் இருக்கலாம்.  
பெரிய தொழில்துறை மற்றும் சுற்றுச்சூழலில் இந்த செயல்முறைகள் முக்கியத்துவம் பெற்றுள்ளன. தொடுகைச் செயன்முறை, கிளாசு செயன்முறை போன்ற தயாரிப்பு முறைகளில் கந்தகம் பெருமளவில் பயன்படுத்தப்படுகிறது. கந்தகம் இல்லாத சேர்மங்களை இத்தகைய வினையூக்கச் செயல்முறைகளில் பயன்படுத்த முடிந்தால் தீங்கு விளைவிக்கும் கந்தகச் சேர்மங்களை சுற்றுச்சூழலில் வெளியிடப்படுவதைக் குறைக்க முடியும். அதிலும் குறிப்பாக சுற்றுச் சூழலில் கலந்து அமில மழைக்குக் காரணமாகும் கந்தக டை ஆக்சைடைக் குறைக்கலாம்.  
ஈரகந்தக அமிலச் செயல்முறை, கந்தகம் மற்றும் நைட்ரசன் ஆக்சைடு செயல்முறை, ஐதரோகந்தகநீக்கம் உள்ளிட்ட செயல்முறைகள் கந்தக நீக்க வினையில் சேர்ந்தவையாகும்.
# சர்பானந்த சோனாவால்

**சர்பானந்த சோனாவால்** (Sarbananda Sonowal) (பிறப்பு: 31 அக்டோபர் 1961) இந்திய அரசியல்வாதியான இவர், 2016-ஆம் ஆண்டு முதல் 2021-ஆம் ஆண்டு வரை அசாம் மாநிலத்தின் 14வது முதலமைச்சராக இருந்தார்.
சர்பானந்த சோனாவால், 16ஆவது இந்திய நாடாளுமன்ற மக்களைவைக்கு, அசாமின் லக்கீம்பூர் தொகுதியிலிருந்து பாரதிய ஜனதா கட்சி சார்பில் போட்டியிட்டு வென்றவர்.  
இவர் தற்போது துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் மற்றும் ஆயுஷ் அமைச்சகத்தின் மூத்த அமைச்சராக உள்ளார்.
# சர்பானந்த சோனாவால்

## வரலாறு

மேலும் அசாம் மாநில பாரதிய ஜனதா கட்சித் தலைவராக இருந்தவர்.
நரேந்திர மோடி அமைச்சரவையில் இளைஞர் மற்றும் விளையாட்டுத் துறை அமைச்சகத்திலும், தொழில் முனைவோர் மற்று திறன் மேம்பாட்டு அமைச்சகத்திலும், தனி பொறுப்புடன் கூடிய ராஜாங்க அமைச்சராகப் பொறுப்பு வகித்தவர்.  
2011க்குப் பின்னர் அசாம் கன பரிசத் கட்சியிலிருந்து விலகிய சர்பானந்த சோனாவால், பாரதிய ஜனதா கட்சியில் இணைந்தவர்.  
மே 2016-இல் அசாம் சட்டமன்றத் தேர்தலில், பாரதிய ஜனதா கட்சியின் சார்பாக, மஜௌலி தொகுதியிலிருந்து போட்டியிட்டு வென்று, அசாம் மாநிலத்தின் 14ஆவது முதல்வராகப் மே 2016-இல் பொறுப்பு ஏற்றுக் கொண்டவர்.
# சர்பானந்த சோனாவால்

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
# கல்யாண் சிங்

**கல்யாண் சிங்** (Kalyan Singh) (பிறப்பு:1932) (இறப்பு 2021) இந்தியாவின் உத்திரப் பிரதேச மாநிலத்தின் முதலமைச்சராக இருமுறை பணியாற்றியவர். இந்திய நாடாளுமன்ற மக்களவை உறுப்பினராக 2009 - 2014 ஆண்டுகளில் செயல்பட்டவர். பின்னர் 4 செப்டம்பர் 2014 முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டார். கல்யாண் சிங், உத்தரப் பிரதேசத்தின் முதல்வராக இருந்த காலத்தில் பாபர் மசூதி இடிக்கப்பட்டது
# கல்யாண் சிங்

## அரசியல்

### முதலமைச்சர் பதவியில்

சூன் 1991 அன்று முதன் முறையாக உத்தரப் பிரதேச மாநில முதலைமைச்சராக பொறுப்பு ஏற்றுக் கொண்டார். பாபர் மசூதி இடிப்பு அன்றே தனது முதலமைச்சர் பதவியை துறந்தார். பின்னர் 1997 முதல் 1999 முடிய இரண்டாம் முறையாக மீண்டும் பிரதேச மாநில முதலமைச்சராகத் தேர்ந்தெடுக்கப்பட்டார்.
# கல்யாண் சிங்

## அரசியல்

### மக்களவை உறுப்பினர் பதவியில்

ஏடா மக்களவைத் தொகுதியிலிருந்து போட்டியிட்டு வென்று, நாடாளுமன்ற மக்களவை உறுப்பினராக 2009 முதல் ஏப்ரல் 2014 முடிய செயல்பட்டவர்.
# கல்யாண் சிங்

## அரசியல்

### ஆளுநர் பதவியில்

கல்யாண் சிங் 4 செப்டம்பர் 2014 முதல் 8 செப்டம்பர் 2019 முடிய இராஜஸ்தான் மாநில ஆளுநராக செயல்பட்டவர்.
# கல்யாண் சிங்

## மறைவு

21 ஆகஸ்டு 2021 அன்று தமது 89வது அகவையில் கல்யாண் சிங் உடல்நலக் குறைவால் லக்னோவில் மறைந்தார்.
# கல்யாண் சிங்

## விருது

- பத்ம விபூசண் (2022)
# கல்யாண் சிங்

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
# சிவிபிசி இயந்திரம்

**சிவிபிசி**(CVPS=**C**urrency **v**erification and **p**rocessing **s**ystem) இயந்திரம் என்பது இந்திய அரசின் தலைமை வங்கியான இந்திய ரிசர்வ் வங்கியில், காலாவதியான உரூபாய் நோட்டுகளை, மிக விரைவாகத் தரம் பிரிக்கப் பயன்படும் எந்திரம் ஆகும். இந்திய அரசு 500, 1000 ரூபாய் நோட்டுகளைத் திரும்ப பெற்று, அதற்கு மாற்றாக புதிய 500, 2000 ரூபாய் நோட்டுகளைத் தருகிறது. இதனால் பல்லாயிரக்கணக்கான ரூபாய் நோட்டுகள் வங்கிகளில் சேருகின்றன. இந்நோட்டுகள் ரிசர்வ் வங்கியின் ‘இஷ்க்’ எனப்படும் இடத்தில் பத்திரமாக வைக்கப்பட உள்ளது. பின்னர் இந்நோட்டுகளில் மறு சுழற்சிக்குப் பயனுள்ள நோட்டுகள், பயன்படாத நோட்டுகள் என **சிவிபிசி** இயந்திரம் மூலம் தனித்தனியாக பிரிக்கப்படும்.
# சிவிபிசி இயந்திரம்

## அறிமுகம்

எதிர்காலத்தில் பயன்படாத, இந்த ரூபாய் நோட்டுகளை, மிகவும் பாதுகாப்பாகவும், வேகமாகவும் பிரிக்கும், இந்த எந்திர முறையை 2003 ஆம் ஆண்டு, அப்பொழுது இந்திய ரிசர்வ் வங்கி ஆளுநராக இருந்த, பிமல் சலன்(Dr. Bimal Jalan) அறிமுகப்படுத்தினார். இவர் சனவரி 1999 ஆம் ஆண்டு, இந்திய ரிசர்வ் வங்கியில், 'சிறந்தநோட்டுக் கொள்கை'யினை அறிவித்தார்.( *Clean Note Policy* of RBI.) அதன் அடிப்படையில், இந்த எந்திரம், துணை ஆளுநராக இருந்த வேப்ப காமேசம் (Vepa Kamesam) தலைமையில் முதற்கட்டமாக 22 வங்கிகளில் நிறுவப்பட்டன..
# சிவிபிசி இயந்திரம்

## செயற்பாடு

ஒரு சிவிபிசி இயந்திரமானாது, ஒரு மணி நேரத்தில் 60 ஆயிரம் நோட்டுகளை பிரிக்க முடியும். அப்பொழுது கள்ள நோட்டை தனியாகவும், நல்ல நோட்டைத் தனியாகவும் விரைவில் கண்டறிந்து பிரித்து கொடுக்கும் திறன் கொண்டது ஆகும். அத்துடன் மறுசுழற்சிக்கு பயன்படும், பயன்படாத நோட்டுகளையும் தனித்தனியாகக் கண்டறியும் திறனுடையது. அப்பொழுது பயன்படாத உரூபாய் நோட்டுகளை, சிறு, சிறு துண்டுகளாக வெட்டி தனியாக தந்து விடும். அத்துடன் பயன்படும் நோட்டுகளை, மறு சுழற்சிக்கு ஏற்றவாறு தயார் செய்து தரும் திறன் கொண்டதாகும்.
# சிவிபிசி இயந்திரம்

## மறுசுழற்சி பொருட்கள்

இந்த மறுசுழற்சி நோட்டுகள், சுற்றுப்புறச் சூழலை கெடுக்கா வண்ணம், காகிதக்கூழாக மாற்றப்படுகின்றன. பின்னர்,அதிலிருந்து அலுவலகப் பயன்பாட்டுப் பொருட்கள் தயாரிக்கப்பட பயன்படுத்தப்படுகின்றன. குப்பைத்தொட்டிகள், மேசைமீது வைக்கப்படும் காகிதங்கள் காற்றில் பறக்காதபடி, அதன்மீது வைக்கப்படும் காகிதக்கல், எழுதுகோல்கள் வைக்கப்பயன்படும் சிறுகுவளைகள் போன்றவை சில மறுசுழற்சிக்கான எடுத்துக்காட்டுகள் ஆகும்.
# திக்ரி

** திக்ரி** *(Tigri)* இந்தியாவின் தில்லி நகரில் உள்ள தெற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# திக்ரி

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி திக்ரி நகரின் மக்கள்தொகை 44,895 நபர்கள் ஆகும். இம்மக்கள்தொகையில் 55% நபர்கள் ஆண்கள் மற்றும் 45% நபர்கள் பெண்களாவர். இவ்வூரின் எழுத்தறிவு சதவீதம் 62% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 70% நபர்கள் ஆண்கள் மற்றும் 51% நபர்கள் பெண்களாவர். மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும்.
# தாச் புல்

** தாச் புல்** *(Taj pul)* இந்தியாவின் தில்லி நகரில் உள்ள தெற்கு தில்லி மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# தாச் புல்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி தாச் புல் நகரின் மக்கள்தொகை 58,220 நபர்கள் ஆகும். இம்மக்கள்தொகையில் 56% நபர்கள் ஆண்கள் மற்றும் 44% நபர்கள் பெண்களாவர். இவ்வூரின் எழுத்தறிவு சதவீதம் 69% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 77% நபர்கள் ஆண்கள் மற்றும் 59% நபர்கள் பெண்களாவர். மக்கள் தொகையில் 17% நபர்கள் 6 வயதுக்கு கீழ் உள்ளவர்களாகும்.
# காஜோரி காஸ்

**காஜோரி காஸ்** (Khajoori Khas) என்பது இந்திய நாட்டின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# காஜோரி காஸ்

## மக்கள் தொகையியல்

2001 ஆம் ஆண்டின் இந்திய மக்கள்தொகை கணக்கெடுப்பின்படி காஜோரி காஸின் மக்கள்தொகை 45,090 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். இவ்வூரின் எழுத்தறிவு சதவீதம் 57% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 60% நபர்கள் ஆண்கள் மற்றும் 44% நபர்கள் பெண்களாவர். மக்கள் தொகையில் 20% நபர்கள் 6 வயதுக்கு கீழ் உள்ளவர்களாகும்.
# ஜெயலலிதாவின் உடல்நலக் குறைவு, 2016

தமிழ்நாட்டின் முதலமைச்சராக இருந்த ஜெயலலிதாவிற்கு உடல்நலக் குறைபாடு ஏற்பட்டதையடுத்து, 22 செப்டம்பர் 2016 அன்று மருத்துவமனையில் அனுமதிக்கப்பட்டு நீண்ட காலத்திற்கு மருத்துவச் சிகிச்சையினைப் பெற்றார். ஒரு கட்டத்தில் அவரின் உடல்நிலை மிகவும் மோசமாகி, 5 டிசம்பர் 2016 அன்று காலமானார். அவருக்கு வழங்கப்பட்ட சிகிச்சை குறித்த தகவல்களும், அந்த காலகட்டத்தில் தமிழகத்தில் நிலவிய அரசியல் நிலவரமும், அரசு நிர்வாகத்தின் செயற்பாடுகளும், அவரின் மரணம் குறித்தான பிணக்குகள் குறித்த விவரமும் இந்தக் கட்டுரையில் பதிவு செய்யப்பட்டுள்ளன.
# ஜெயலலிதாவின் உடல்நலக் குறைவு, 2016

## மருத்துவமனையில் அனுமதி

**22 செப்டம்பர் 2016** அன்று காய்ச்சல் மற்றும் நீர்ச்சத்து குறைபாடு காரணமாக சென்னை அப்பல்லோ மருத்துவமனை<nowiki/>யில் அனுமதிக்கப்பட்டார்.. சிகிச்சை பலன் அளிக்கிறது என்றும் மேலும் சில நாட்கள் மருத்துவமனையில் தங்கி ஓய்வெடுத்துக்கொள்ள வேண்டுமென்றும் அப்பல்லோ சார்பில் தெரிவிக்கப்பட்டது.  
**24 செப்டம்பர் 2016** - உடல்நிலை உன்னிப்பாக கவனிக்கப்பட்டு வருவதாக மருத்துவமனையின் அறிக்கை தெரிவித்தது.  
**25 செப்டம்பர் 2016** - காய்ச்சல் குறைந்திருப்பதாகவும், வழக்கமான உணவுமுறைப்படி உண்கிறார் என மருத்துவமனையின் அறிக்கை தெரிவித்தது. முதல்வரின் உடல்நிலை குறித்து வதந்திகள் வருவதை தடுக்க தமிழக அரசு முதலமைச்சர் செயலலிதாவின் உடல்நிலை குறித்து அதிகாரபூர்வமாக அறிவிக்க வேண்டுமென திமுக தலைவர் கருணாநிதி கோரினார்.  
செயலலிதாவிற்கு மூச்சு விடுவதற்கு உதவி செய்யும் கருவி பொருத்தப்பட்டுள்ளதாகவும் மேலும் சில நாட்களுக்கு மேலதிக சிகிச்சைகளுக்காக மருத்துவமனையில் தங்க அறிவுறுத்தப்பட்டதாகவும் மருத்துவமனை நிருவாகம் தெரிவித்தது.  
**5 அக்டோபர் 2016** அன்று தில்லி எய்ம்சு மருத்துவமனை<nowiki/>யிலிருந்து 4 பேர் கொண்ட சிறப்பு மருத்துவர்கள் குழு சென்னை வந்தது. நீண்ட நாள் மருத்துவமனையில் தங்கி சிகிச்சை எடுத்துக்கொள்ள வேண்டும் என அப்பல்லோ நிருவாகம் தெரிவித்தது. நீண்ட நாள் மருத்துவமனையில் இருக்க வேண்டும் என்பதால் பொறுப்பு ஆளுநர் சி. வித்தியாசாகர் ராவ், செயலலிதா வகித்த துறைகளை ஓ. பன்னீர்செல்வம் கவனிப்பார் என்றும் அமைச்சரவையை அவரே வழி நடத்துவார் என்றும் அறிவித்தார். எந்த துறையையும் கவனிக்காவிட்டாலும் முதல்வராக செயலலிதாவே நீடிப்பார் என்றும் அறிவிக்கப்பட்டது  
**10 அக்டோபர் 2016** - தில்லி எய்ம்சு மருத்துவமனையின் நுரையீரல் சிகிச்சை நிபுணர் கில்நானி அப்பல்லோ மருத்துவக் குழுவை சந்தித்தார். அதன்பிறகு ஈ சி எம் ஓ (ECMO) என்றழைக்கப்படும் இருதயத்தை செயற்கையாக இயக்கும் கருவி, உயிர் காக்கும் பிற மருத்துவக் கருவிகளின் உதவிகொண்டு அவருக்கு சிகிச்சை அளிக்கப்பட்டது.
- பள்ளி, கல்லூரிகள் மறுநாள் இயங்காது என முதலில் தகவல்கள் வெளியாகி பின்னர் மறுக்கப்பட்டது.
- நீண்ட தூர பேருந்துகள், தொடர்வண்டிகள், வானூர்திகள் ஆகியவற்றில் பயணச்சீட்டு இரத்துகள் இருந்ததாக தகவல்கள் தெரிவித்தன.
# ஜெயலலிதாவின் உடல்நலக் குறைவு, 2016

## மருத்துவமனையில் அனுமதி

#### 5 டிசம்பர் 2016

நண்பகல் வாக்கில், அவரின் உடல்நலன் மிகுந்த அபாயத்தில் இருப்பதாக அப்பல்லோ மருத்துவமனையின் செய்திக் குறிப்பு தெரிவித்தது.  
- தமிழ்நாடு சிறப்புக் காவற்படை, சேமக் காவல் படை ஆகியோர் பணியில் ஈடுபடுத்தப்பட்டனர்.
- அப்பல்லோ மருத்துவமனையிருக்கும் கிரீம்சு சாலையில் காவற்துறையின் பாதுகாப்பு வலுப்படுத்தப்பட்டது.
- கேரளா, கர்நாடக ஆகிய மாநிலங்களின் எல்லைகளில் பாதுகாப்பு ஏற்பாடுகள் அதிகப்படுத்தப்பட்டன.
- தமிழ்நாட்டுக்குச் செல்லும் அரசுப் பேருந்துகள் அனைத்தையும் கர்நாடக அரசு நிறுத்திவைத்தது.  
பிற்பகல் வாக்கில், மிகவும் மோசமான நிலையில் முதல்வரின் உடல்நிலை இருப்பதாக ஐக்கிய இராச்சியத்திலிருந்து மருத்துவ ஆலோசனை வழங்கிவரும் ரிச்சர்ட் பீலே தனது அறிக்கையில் தெரிவித்தார்.  
- புதுதில்லியிலுள்ள ஏஐஐஎம்எஸ் மருத்துவமனையின் முக்கிய மருத்துவர்கள் அப்பல்லோ மருத்துவமனைக்கு வந்தனர்.
- முதல்வர் காலமாகிவிட்டதாக மாலை 5.30 மணிவாக்கில் தமிழ்த் தொலைக்காட்சிகள் செய்தியை வெளியிட்டதைத் தொடர்ந்து, மருத்துவமனையின் வாசலில் இருந்த தொண்டர்கள் வன்முறையில் ஈடுபட்டனர். நிலைமையை காவற்துறை கட்டுக்குள் கொண்டுவந்தது. தொலைக்காட்சிகளில் வெளியான செய்தியின் அடிப்படையில், அஇஅதிமுக கட்சியின் தலைமைக் கழகத்தில் கட்சிக் கொடி அரைக்கம்பத்தில் பறக்கவிடப்பட்டிருந்தது. காலமானதாக வெளியான செய்தியை அப்பல்லோ மருத்துவமனை மறுத்து அறிக்கை வெளியிட்டதும், கட்சிக் கொடி மீண்டும் முழுமையாக பறக்கவிடப்பட்டது.  
சிகிச்சை பலனளிக்காமல் இரவு 11.30 மணிக்கு ஜெயலலிதா காலமானதாக மருத்துவமனை வெளியிட்ட செய்திக் குறிப்பில் தெரிவிக்கப்பட்டது.
# ஜெயலலிதாவின் உடல்நலக் குறைவு, 2016

## தமிழக அரசியல் முடிவுகள்

; நீட் தேர்வு  
செயலலிதா மருத்துவமனை அனுமதிக்கு முன்பு நீட் தேர்விற்கு எதிர்ப்பு தெரிவித்து முதன்மை அமைச்சருக்கு கடிதம் எழுதினார். இது குறித்து உச்சநீதிமன்றத்திலும் வழக்கு தொடுக்கப்பட்டது. செயலலிதா மருத்துவமனையில் சிகிச்சை பெற்ற காலத்தில், நவம்பர் 23-ம் நாள், இத்திட்டம் தமிழத்தில் செயல்படுத்தப்படும் என்று அரசாணை வெளியிடப்பட்டது.. தமிழ், உள்ளிட்ட 8 மொழிகளில் தேர்வு நடத்தப்படும் என்று பின்னர் அறிக்கை வெளியிடப்பட்டது.  
; சென்னைத் துறைமுகம் – மதுரவாயல் விரைவுச்சாலை  
செயலலிதாவின் ஆட்சியில் சென்னைத் துறைமுகம் - மதுரவாயல் விரைவுச்சாலைக்கு கடும் எதிர்ப்பு தெரிவிக்கப்பட்டது. 2012-ம் ஆண்டு கிடப்பில் போடப்பட்ட இத்திட்டத்தை நிறைவேற்ற மத்திய அரசுக்கும் மாநில அரசுக்கும் உச்சநீதிமன்ற வழக்கு நடைபெற்று வந்தது. செயலலிதா மறைந்த இரண்டு மூன்று நாட்களில் இத்திட்டம் நிறைவேற்றப்படும் என்று ஓ. பன்னீர்செல்வம் தலைமையிலான அரசு அறிவித்தது. சில மாற்றங்களுடன் நிறைவேற்ற பரிசீலனை செய்வதாக உறுதியளித்தது.. அறிவிப்பு வந்த அதே நாளில் சிறப்பு குழு அனுப்பி வைக்கப்படும் என்று மத்திய கப்பல் மற்றும் நெடுஞ்சாலைத்துறை இணை அமைச்சர் பொன்.ராதாகிருஷ்ணனும் உறுதிப்படுத்தினார்.  
; உணவு பாதுகாப்புச் சட்டம்  
மூன்று வருடமாக செயலலிதா எதிர்ப்பு தெரிவித்து வந்த உணவு பாதுகாப்புச் சட்டம் நவம்பர் 1, 2016 முதல் தமிழகத்தில் அமல்படுத்தப்பட்டது.  
; உதாய் திட்டம்  
சுமார் 22,400 கோடி ரூபாய் அளவிற்கு தமிழகத்திற்கு சேமிப்பு தரக்கூடும் என்று மத்திய அரசு கூறும் உதாய் மின் திட்டம் பல வருடமாக செயலலிதா அரசால் புறக்கணிக்கப்பட்டு வந்தது. உதாய் திட்டம், அக்டோபர் 21, 2016-ம் நாள் தமிழக அரசால் ஏற்றுக்கொள்ளப்பட்டது.
# ஜெயலலிதாவின் உடல்நலக் குறைவு, 2016

## பிணக்குகள்

செயலலிதாவின் மரணம் குறித்து பல்வேறு தகவல்கள் வெளியாகின, ஆயினும் நிகழ்படமோ அல்லது காணொளி காட்சியோ வெளியாகவில்லை. இதனால் விசாரணைக்கு ஆணையிடக் கோரி சசிகலா புஷ்பா, மத்திய உள்துறை அமைச்சரிடம் புகார் மனு அளித்தார். ஜெயலலிதா மரணத்தில் பொதுமக்களுக்கு சந்தேகம் ஏற்பட்டு உள்ளதாகவும் அதனால் நீதிமன்றம் உரிய விசாரணை நடத்தி உண்மையை வெளிப்படுத்த வேண்டும் என்று சுப. உதயகுமாரன் தெரிவித்து இருந்தார். காய்ச்சல், நீர்சத்து குறைபாடு காரணங்களால் மருத்துவமனையில் அனுமதிக்கப்பட்ட செயலலிதா மரணம் வரை வேறு யாரையும் நேரில் பார்க்க அனுமதிக்கப்படவில்லை. சசிகலா , செயலலிதாவிற்கு நஞ்சு கொடுத்து கொன்றதாக சில உறுதிபடுத்தப்படாத தகவல்களும் வெளியாகின. 29 திசம்பர் 2016 அன்று சென்னை வானரகத்திலுள்ள ஸ்ரீவாரு திருமண மண்டபத்தில் நடைபெற்ற அஇஅதிமுக பொதுக்குழுவில் பொதுச்செயலாளராகவும், 09 பிப்ரவரி 2017 அன்று நடந்த அதிமுக சட்டமன்ற உறுப்பினர் கூட்டத்தில் முதலமைச்சராகவும் வி.கே.சசிகலா தேர்ந்தெடுக்கப்பட்டார்.
# ஜெயலலிதாவின் உடல்நலக் குறைவு, 2016

## பிணக்குகள்

### பிணச் சீரமைப்பு

எம்பாமிங் எனப்படும் பிணச் சீரமைப்பு செயலலிதாவின் முகம் வாடாமல் இருக்க செய்ததாக தகவல்கள் வெளியானது. எம்பாமிங் முறையை பயன்படுத்தி பதப்படுத்தப்படும் ஒருவரது உடலை குறைந்தபட்சம் 3 மாதங்கள் முதல் 6 மாதங்கள் வரை பாதுகாக்க முடியும். இங்கிலாந்து நாட்டின் இளவரசி டயானா கார் விபத்தில் உயிரிழந்தார். அவரது உடலை, *ரிச்சர்டு ஜான் பீலே* என்ற மருத்துவர் எம்பாமிங் முறையில் பதப்படுத்தி வைத்திருந்தார். இவர்தான் செயலலிதாவுக்கு சிகிச்சை அளித்ததாக கூறப்பட்டது.
# ஜெயலலிதாவின் உடல்நலக் குறைவு, 2016

## பிணக்குகள்

### வெள்ளை அறிக்கை கோரிக்கை

செயலலிதாவிற்கு அளித்த மருத்துவம் குறித்து வெள்ளை அறிக்கை வெளியிட வேண்டும் என கவுதமி முதன்மை அமைச்சருக்கு கடிதம் எழுதினார். டிராபிக் ராமசாமியும் செயலலிதாவின் உடலை தோண்டியெடுத்து பிணக்கூறு ஆய்வு செய்ய வேண்டுமென மனு தாக்கல் செய்தார்.. அதுமட்டுமின்றி செயலலிதா மருத்துவமனையில் அனுமதித்திருந்த போது அவருடைய கையெழுத்து மோசடியாக பயன்படுத்தப்பட்டுள்ளது எனவும் வழக்கு தொடுத்தார்.
# ஜெயலலிதாவின் உடல்நலக் குறைவு, 2016

## பிணக்குகள்

### ஜெ.தீபா

செயலலிதாவின் அண்ணன் மகள் தீபாவிற்கு மருத்துவமனையில் அனுமதி மறுக்கப்பட்டது. அவருடைய உடலை பார்ப்பதற்கும் அனுமதி மறுக்கப்பட்டது. இவரும் செயலலிதாவின் சிகிச்சை குறித்த விளக்கத்தை அளிக்குமாறு கூறியுள்ளார். சசிகலா அஇஅதிமுக பொதுச் செயலாளராகவும்,தமிழக முதல்வராகவும் கூடாது என எதிர்ப்பும் தெரிவித்து வந்தார்.
# அச்சம் என்பது மடமையடா (திரைப்படம்)

**அச்சம் என்பது மடமையடா** 2016ஆம் ஆண்டு வெளிவந்த காதல் மற்றும் அதிரடித் திரைப்படம். கௌதம் மேனன் இயக்கிய இத்திரைப்படத்தில் சிலம்பரசன் மற்றும் மஞ்சிமா மோகன் ஆகியோர் முக்கிய கதாபாத்திரங்களில் நடித்துள்ளனர். இத்திரைப்படத்திற்கு ஏ. ஆர். ரகுமான் இசையமைத்துள்ளார்.
# அச்சம் என்பது மடமையடா (திரைப்படம்)

## நடிகர்கள்

- சிலம்பரசன்
- மஞ்சிமா மோகன்
# குகமதி

**குகமதி** (*LEPISANTHES TETRAPHYLLA*) என்பது ஒரு மர வகையைச் சார்ந்த மூலிகைத் தாவரம் ஆகும். இந்தியாவில் மேற்குத் தொடர்ச்சி மலைத்தொடர் பகுதியில் அதிகமாகக் காணப்படுகிறது. இதன் பழத்தை பறவைகள் விரும்பிச் சாப்பிடுகின்றன. இதன் இலைகளை மூலிகை மருந்தாகப் பயன்படுத்துகின்றனர். மேலும் தெற்கு ஆசியாப் பகுதியில் அமைந்துள்ள இலங்கைத் தீவிலும் இது காணப்படுகிறது.
# சுல்தான் பூர்

**சுல்தான் பூர்** *(Sultan Pur)* இந்தியாவின் தில்லி நகரில் உள்ள தெற்கு தில்லியில் இருக்கும் ஒரு கணக்கெடுப்பில் உள்ள ஊராகும். சுல்தான் பூர் தோட்டத்தில் உள்ள குடியிருப்புப் பகுதியில் மட்டும் 34 வீடுகள் இருக்கின்றன.
# சுல்தான் பூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி சுல்தான் பூர் நகரின் மக்கள்தொகை 11,336 நபர்கள் ஆகும். இம்மக்கள்தொகையில் 57% நபர்கள் ஆண்கள் மற்றும் 43% நபர்கள் பெண்களாவர். இவ்வூரின் எழுத்தறிவு சதவீதம் 69% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 75% நபர்கள் ஆண்கள் மற்றும் 61% நபர்கள் பெண்களாவர். மக்கள் தொகையில் 15% நபர்கள் 6 வயதுக்கு கீழ் உள்ளவர்களாகும்.
# செபுலாகிக் அமிலம்

**செபுலாகிக் அமிலம்** *(Chebulagic acid)* என்பது C<sub>41</sub>H<sub>30</sub>O<sub>27</sub> என்ற வேதிவாய்ப்பாடு கொண்ட ஒரு பென்சோபிரான் தனின் மற்றும் ஆக்சிசனேற்ற எதிர்ப்பொருள் ஆகும். செபுலாகிக் அமிலம் மருத்துவத்துறையில் பல பயன்களைக் கொண்டிருக்கிறது.  
நோய்த்தடுப்பாற்றலொடுக்கம் , கல்லீரல்பாதுகாப்பு, ஆற்றல்மிக்க ஆல்பா குளுக்கோசிடேசு தடை நொதி and a potent alpha-glucosidase inhibitor,, நீரிழிவு நோய் ஆய்வில் பயனுள்ளதாக விளங்கும் மனிதக் குடல் நொதி முதலான பல்வேறு வகைகளில் இவ்வமிலத்தின் பயன்பாடு இருப்பதாக அறியப்படுகிறது.  
கோளவடிவ பாக்டீரியா, ஈருடல் பூஞ்சை ஆகியனவற்றின் செயல்பாடுகளை ஆற்றலுடன் இவ்வமிலம் எதிர்க்கிறது.  
பாதாம், கடுக்காய், மற்றும் சிட்ரசு வகைத் தாவரச் செடிகளில் செபுலாகிக் அமிலம் காணப்படுவதாகக் கூறப்படுகிறது  
குளுடாதையோன் வழியாக பெறப்படும் கெரானைனிலிருந்து செபுலாகிக் அமிலம் தயாரிக்கப்படுகிறது.
# இலங்கை இறையியல் கல்லூரி

**இலங்கை இறையியல் கல்லூரி** (*Theological College of Lanka*, *TCL*) 1963 ஆம் ஆண்டு ஆங்கிலிக்க ஒன்றியம், மெதடிசம், திருமுழுக்குத் திருச்சபை, பொது ஆட்சிமுறைத் திருச்சபை ஆகியவற்றின் இணைந்த அமைப்பினால் உருவாக்கப்பட்டது. இது புதிய குருக்களை இலங்கைச் சூழ்நிலைக்கு ஏற்ப, அவர்களின் சொந்த மொழிகளான சிங்களம், தமிழ் என்பவற்றில் கற்பித்தலை மேற்கொள்கிறது. பிரித்தானிய மெதடிச நற்செய்தியாளர் அருட்திரு. பசில் ஜக்சன் ஆரம்ப கல்லூரி முதல்வராக 1936 இல் பணியாற்றினார்.
}}
# சி. விஜயதரணி

**சி. விசயதரணி** *(S Vijayadharani)* என்பவர் ஒரு இந்திய அரசியல்வாதியாவார். இவர் 2011, 2016 மற்றும் 2021 ஆகிய மூன்று தமிழ்நாடு சட்டமன்றத் தேர்தல்களில் இந்திய தேசிய காங்கிரசு கட்சியின் சார்பாக, கன்னியாகுமரி மாவட்டத்தின் விளவங்கோடு சட்டமன்றத் தொகுதியிலிருந்து தமிழ்நாடு சட்டமன்றத்திற்கு மூன்று முறை தேர்ந்தெடுக்கப்பட்டார். 24 பிப்ரவரி 2024 இல் இந்திய தேசிய காங்கிரசிலிருந்து விலகி பாரதிய ஜனதா கட்சியில் இணைத்துக் கொண்டார்.
# சி. விஜயதரணி

## குடும்பம்

இவர் கவிமணி தேசிக விநாயகம் பிள்ளையின் கொள்ளுப் பேத்தியாவார். விசயதரணியின் பெற்றோர் இருவருமே மருத்துவர்கள். அவரது தாயார் பகவதி, 1977-ஆம் ஆண்டில், தமிழ்நாடு மகளிர் காங்கிரசு தலைவராக இருந்தவர். விஜயதரணி ஒன்பது வயதாக இருக்கும் போது தந்தை இறந்து விட்டார். சென்னை சட்டக்கல்லூரியில் படித்துக் கொண்டிருக்கும் போதே மாணவர் காங்கிரசில் இணைந்த விஜயதாரணி, 25 வயது வரை இளைஞர் காங்கிரசில் தீவிரமாகச் செயல்பட்டார். அதன் பிறகு காங்கிரசுக் கட்சியில் இணைந்து செயல்படத் துவங்கினார். கணிப்பொறியாளாரான இவரது கணவர் *சிவகுமார் கென்னடி* என்பவர் மார்ச் 2016-இல் இறந்து விட்டார். விசயதரணிக்கு ஒரு மகளும், ஒரு மகனும் உள்ளனர்.
# சி. விஜயதரணி

## அரசியல் வாழ்க்கை

### இந்திய தேசிய காங்கிரசு

இவர் தமிழ்நாடு மகளிர் காங்கிரசின் முன்னாள் தலைவர் இருந்தார். 2016 ஆண்டில் இவர் அகில இந்திய மகளிர் காங்கிரசின் பொதுச் செயலாளராக கர்நாடகாவில் நியமிக்கப்பட்டார். 2016 ஆம் ஆண்டில் இரண்டாவது முறையாக தமிழ்நாடு சட்டமன்றத்திற்கு தேர்ந்தெடுக்கப்பட்டார். மீண்டும் இவர் 2021 ஆம் ஆண்டில் மூன்றாவது முறையாக அதே விளவங்கோடு தொகுதியில் இருந்து தேர்ந்தெடுக்கப்பட்டார்.
# சி. விஜயதரணி

## அரசியல் வாழ்க்கை

### இந்திய தேசிய காங்கிரசு

#### இந்திய தேசிய காங்கிரசு கட்சிப் பதவிகள்

- தலைவர், தமிழ்நாடு மகளிர் அணி, இந்திய தேசிய காங்கிரசு கட்சி, (6 ஆகஸ்டு – 22 சனவரி 2016)
- பொதுச் செயலாளர், அகில இந்திய மகளிர் காங்கிரசு (4 மார்ச் 2016 முதல் )
- தமிழ்நாடு காங்கிரசு கட்சியின் சட்டமன்ற கொறடா.. (24 பிப்ரவரி 2023 வரை)
# சி. விஜயதரணி

## அரசியல் வாழ்க்கை

### பாஜக (2024-தற்போது)

தனது பதவி விலகல் கடிதத்தை காங்கிரசு கட்சி அலுவலகத்தில் பகிர்ந்து கொண்டார், பின்னர் 24 பிப்ரவரி 2024 அன்று தில்லியிலுள்ள பாஜக அலுவலகத்தில் லோ. முருகன் முன்னிலையில் பாரதிய ஜனதா கட்சியில் இணைந்தார். "காங்கிரசு கட்சியில் பெண்களுக்கு முக்கியத்துவம் கொடுப்பதில்லை. பெண்களை தலைவர்களாக பார்க்கவும், ஏற்கவும் காங்கிரசுக்கு மனநிலை இல்லை. பெண்களுக்கான வாய்ப்புகள் காங்கிரசு கட்சியில் மறுக்கப்படுகின்றன. ஆனால் பாஜகவில் முத்தலாக், இசுலாமிய பெண்களுக்கான சொத்துரிமை என பாஜக பெண்களுக்கான பல முன்னேற்ற திட்டங்களை கொண்டு வந்துள்ளது, பாஜக ஆட்சியில் இலங்கை கடற்படையால் கைது செய்யப்பட்ட பல மீனவர்கள் மீட்கப்பட்டுள்ளனர். ஆனால், காங்கிரசு காலத்தில் நூற்றுக்கணக்கான மீனவர்கள் இலங்கை கடற்படையால் கொல்லப்பட்டுள்ளனர்." என்று பாஜகவில் இணைந்த பிறகு தில்லியில் கூறினார்.
# பாபுலால் மராண்டி

**பாபுலால் மராண்டி** (Babu Lal Marandi) (பிறப்பு: 11 சனவரி 1958), ஜார்கண்ட் மாநிலத்தின் முதலாவது முதல் அமைச்சர் ஆவார்.
பாரதிய ஜனதா கட்சி யின் முக்கியத் தலைவரும் ஆவார்.
2009 மற்றும் 2014ஆம் ஆண்டு இந்திய நாடாளுமன்ற மக்களவைக்கு கோடர்மா மக்களவைத் தொகுதியிலிருந்து தேர்ந்தெடுக்கப்பட்டவர்.அடல் பிகாரி வாஜ்பாய் தலைமையிலான இந்திய நடுவண் அரசில் காடுகள், சுற்றுச்சூழல் அமைச்சகத்தின், இராசாங்க அமைச்சராக பணியாற்றியவர்.
# பாபுலால் மராண்டி

## அரசியல்

1991-இல் பாரதிய ஜனதா கட்சி சார்பாக தும்கா மக்களவைத் தொகுதியில் போட்டியிட்டு தோல்வி கண்டவர். 1996 ஜார்கண்ட் சட்டமன்றத் தேர்தலில் சிபு சோரனிடம் 5,000 வாக்குகள் குறைவாகப் பெற்று வெற்றி வாய்ப்பை இழந்தார். 1996-இல் பாரதிய ஜனதா கட்சியின் ஜார்கண்ட் மாநிலத் தலைவராக நியமிக்கப்பட்டார்.  
1998 நாடாளுமன்ற மக்களவைத் தேர்தலில் ஜார்கண்ட் மாநிலத்தின் 14 நாடாளுமன்ற தொகுதிகளில் 12 தொகுதிகளை கைப்பற்றி சிபு சோரனின் ஜார்க்கண்ட் முக்தி மோர்ச்சா கட்சியை கலங்கச் செய்தவர் பாபுலால் மராண்டி.
பாபுலால் மராண்டி சந்தாலி பழங்குடியினத்தைச் சேர்ந்தவர்.
# பாபுலால் மராண்டி

## அரசியல்

### ஜார்கண்ட் மாநிலத்தில் முதல் தேசிய ஜனநாயகக் கூட்டணி ஆட்சி

2000-ஆம் ஆண்டில் பிகார் மாநிலத்திலிருந்து ஜார்கண்ட் மாநிலத்தை பிரித்த போது, 2000-ஆம் ஆண்டில் நடைபெற்ற ஜார்கண்ட் சட்டமன்றத் தேர்தலில் தேசிய ஜனநாயகக் கூட்டணி வெற்றி பெற்று, ஜார்கண்ட் மாநிலத்தின் முதலாவது முதலமைச்சராக பாபுலால் மராண்டி பதவி ஏற்றார்.  
ஐக்கிய ஜனதா தளக் கட்சியின் கட்டாயத்தின் பேரில், பாபுலால் மராண்டி 2003-இல் முதலமைச்சர் பதவியிலிருந்து விலகியதால், அருச்சுன் முண்டா முதல்வரானார்.
# பாபுலால் மராண்டி

## அரசியல்

### சார்க்கண்டு விகாசு மோர்சா (பிரசாதந்திரிக்) (JVM)

2006-இல் பாபுலால் மராண்டி பாரதிய ஜனதா கட்சியிலிருந்து விலகி, சார்க்கண்டு விகாசு மோர்சா (பிரசாதந்திரிக்) எனும் மாநிலக் கட்சியை நிறுவினார்.
# பாபுலால் மராண்டி

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
# மாஸ்டர் வேணு

**மாஸ்டர் வேணு** எனப் பிரபலமாக அறியப்பட்ட **மத்துரி வேணுகோபால்** (1916–1981) ஒரு இந்திய திரைப்பட இசையமைப்பாளர் ஆவார். இவர் பல தமிழ், தெலுங்குத் திரைப்படங்களுக்கு இசையமைத்துள்ளார். நடிகர் பானு சந்தர் இவரது மகனாவார்.
# மாஸ்டர் வேணு

## இசையமைத்த தமிழ்த் திரைப்படங்கள்

இது முழுமையான பட்டியல் அல்ல.
| ஆண்டு | திரைப்படம் | உடன் இசையமைத்தவர்/கள் |
| --- | --- | --- |
| 1956 | *காலம் மாறிப் போச்சு* |  |
| 1956 | *பெண்ணின் பெருமை* | பி. என். ராவ்
ஏ. ராமாராவ் |
| 1956 | *எது நிஜம்* |  |
| 1957 | *எங்கள் வீட்டு மகாலட்சுமி* |  |
| 1959 | *மஞ்சள் மகிமை* |  |
| 1959 | *ராஜமகுடம்* |  |
| 1959 | *பாக்ய தேவதா* |  |
| 1960 | *பாட்டாளியின் வெற்றி* | எஸ். ராஜேஸ்வர ராவ் |
| 1960 | *புதிய பாதை* |  |
| 1961 | *கானல் நீர்* | } |
# மாஸ்டர் வேணு

## சில பிரபலமான பாடல்கள்

இந்தப் பட்டியல் இன்டியன் ஹேரிடேஜ் தளத்திலிருந்து தொகுக்கப்பட்டது.
| திரைப்படம் | பாடல் | பாடியவர்/கள் | பாடலாசிரியர் |
| --- | --- | --- | --- |
| காலம் மாறிப் போச்சு | *இனிதாய் நாமே இணைந்திருப்போமே* | ஜிக்கி
திருச்சி லோகநாதன் | முகவை ராஜமாணிக்கம் |
| எங்கள் வீட்டு மகாலட்சுமி | *ஆடிப்பாடி வேலை செஞ்சா அலுப்பிருக்காது* | கண்டசாலா
பி. சுசீலா | உடுமலை நாராயண கவி |
| *மண்ணை நம்பி மரமிருக்கு* | ஜிக்கி
எஸ். சி. கிருஷ்ணன் |  |  |
| *பட்டணம் தான் போகலாமடி பொம்பள* | சீர்காழி கோவிந்தராஜன்
பி. சுசீலா |  |  |
| மஞ்சள் மகிமை | *ஆகாய வீதியில் அழகான வெண்ணிலா* | கண்டசாலா
பி. சுசீலா |  |
| *கோடை மறைந்தால் இன்பம் வரும்* |  |  |  |
| *மாறாத சோகம் தானோ* |  |  |  |
| *மை டியர் மீனா* | எஸ். சி. கிருஷ்ணன்
ஜிக்கி |  |  |
| *ஆனது ஆச்சு, போனது போச்சு* | } |  |  |
# எது நிஜம்

**எது நிஜம்** 1956 ஆம் ஆண்டு வெளியான ஒரு இந்திய தமிழ்த் திரைப்படமாகும். வீணைக் கலைஞரும் திரைப்பட இயக்குநருமான எஸ். பாலச்சந்தர் இயக்கத்தில் உருவான இத்திரைப்படத்தில் நாகபூஷணம், சௌகார் ஜானகி ஆகியோர் முக்கிய பாத்திரங்களில் நடித்திருந்தார்கள். இத்திரைப்படம் தெலுங்கு மொழியில் *எதி நிஜம்* (ఏది నిజం) என்ற பெயரில் தயாரிக்கப்பட்டு, தமிழுக்கு மொழிமாற்றம் செய்யப்பட்டது. இத்தாலியத் திரைப்படமான *Puzitor* என்ற படத்தின் கதையைத் தழுவி இத்திரைப்படம் உருவாக்கப்பட்டிருந்தது.
# எது நிஜம்

## திரைக்கதைச் சுருக்கம்

ஒரு கிராம முன்சீப்பின் அக்கிரமத்தையும், அதிகாரத்தையும் மூலமாகக் கொண்டது இத்திரைக்கதை. கோதண்டன் ஒரு கிராமத் தொழிலாளி. அவனது மனைவி லட்சுமி. அந்தக் கிராமத்தின் முன்சீப் ஒரு தீயவன். அவன் லட்சுமியை அடைய பல வழிகளைக் கையாளுகிறான். கிராமத்திலுள்ள நாட்டு வைத்தியர், கிராம பூஜாரி மற்றும் சிலரும் அந்த முன்சீப்புக்கு உதவுகிறார்கள். கோதண்டனின் நண்பனான திருப்பதி வெளிப்படையாக முன்சீப்பை எதிர்க்கிறான். முன்சீப்பின் பல தில்லுமுல்லுகளை அம்பலமாக்குகிறான். இதனால் ஆத்திரமுற்ற முன்சீப், திருப்பதியை கொலை செய்வித்து பழியை கோதண்டன் மீது சுமத்திவிடுகிறான். இதனால் கோதண்டன் சிறைக்குச் செல்கிறான். சிறையிலிருந்து மீண்டு வந்த கோதண்டனுக்கு உண்மைகள் தெரிய வருகிறது. அவன் முன்சீப்பை தாக்குகிறான். காட்டில் ஒளிந்து கொண்டிருக்கும் கோதண்டனை போலீசார் கைது செய்கிறார்கள். கோதண்டன் எது நிஜம் என்பதை எப்படி நிலைநாட்டுகிறான் என்பதே மீதிக்கதையாகும்.
# எது நிஜம்

## நடிகர்கள்

- நாகபூஷணம் - கோதண்டன்
- சௌகார் ஜானகி - *லட்சுமி*
- கும்மடி வெங்கடேஸ்வர ராவ் - முன்சீப்
- ரமணா ரெட்டி - *நாட்டு வைத்தியர்*
- ஜகோ ராவ் - *திருப்பதி*
- வேங்கட சுப்பையா - பூஜாரி
நடனம்
- ஈ. வி. சரோஜா
- மாடி லட்சுமி
# எது நிஜம்

## பாடல்கள்

திரைப்படத்துக்கு இசையமைத்தவர் மாஸ்டர் வேணு. பாடல்களை கு. மா. பாலசுப்பிரமணியம், கு. சா. கிருஷ்ணமூர்த்தி ஆகியோர் எழுதினார்கள். சீர்காழி கோவிந்தராஜன், ஜிக்கி, என். எல். கானசரஸ்வதி, வி. ஜே. வர்மா, மாதவப்பள்ளி சத்யம் ஆகியோர் பின்னணி பாடியுள்ளனர். படத்தின் ஆரம்பத்தில் வரும் சீர்காழி கோவிந்தராஜன் குழுவினர் பாடிய *எது நிஜம்* என்ற பாடலும், *ஜோரான ஜோடி மாமா, சோறுண்ண வாங்க* என்ற ஜிக்கி பாடிய பாடலும் பிரபலமானவை.
# சரிகா

**சரிகா தாக்கூர்** (Sarika Thakur)
(பி. 5 திசம்பர் 1960), இவர் பொதுவாக **சரிகா**, என அறியப்படுபவர் ஆவார்.இவர் ஓர் இந்திய திரைப்பட நடிகை ஆவார்.  
இவர் 2005 ஆம் ஆண்டில் பர்சானியா என்னும் ஆங்கில திரைப்படத்தில் நடித்ததற்காக சிறந்த நடிகைகான தேசிய விருதினைப் பெற்றார்.
# சரிகா

## முன் வாழ்க்கை

சரிகா தாக்கூர் புதுதில்லியில் பிறந்தவர், இவர் பாதி மராத்தியர் மற்றும் பாதி இராசபுத்திரர் இனத்தைச் சேர்ந்தவர் ஆவார். சரிகாவின் இளம்வயதிலேயே இவரது தந்தை குடும்பத்தை விட்டுப் பிரிந்து சென்றுவிட்டார். இதனால் குடும்பம் வறுமைக்கு ஆட்பட்டது. இதனால் இவர் வேலைக்கு செல்ல வேண்டிய கட்டாயத்துக்கு ஆளானார். இவர் பள்ளிக்கு செல்லும் வாய்ப்பையும் பெறவில்லை. இவரின் தாயார் இவரிடம் கடுமையாக வேலை வாங்கினார். இவர் தன் வாழ்வில் உச்சநிலையில் இருந்தபோது, இவரது தாயாரால் பொது இடத்தில் தாக்கப்பட்டார்.
# சரிகா

## வாழ்க்கை

சரிகா குழந்தை நட்சத்திரமாக நான்கு வயதில் மும்பை பாலிவுட்டில் தன் திரைப்பட வாழ்வைத் துவக்கினார், இவர் 1960 இல் தன் முதல் படத்தில் *மாஸ்டர் சூரஜ்* என்ற சிறுவனாக நடித்தார். 1967 இல் இசையை மையமாக வைத்து எடுக்கப்பட்ட படமான *ஹமாராஜ்* என்ற திரைப்படத்தில் குழந்தை நட்சத்திரமாக நடித்த இவரின் நடிப்பு கவணிக்க வைத்தது. இப்படத்தின் தலைப்பில் பேபி சரிகா என குறிப்பிடப்பட்டார். இதன் பிறகு பல திரைப்படங்களில் குழந்தை நட்சத்திரமாக நடித்தார். வளர்ந்த பிறகும், இவர் பல இந்தி, மராத்தி, திரைப்படங்களில் நடித்தார். நடிகர் கமல்ஹாசனைத் திருமணம் செய்தார், பின் மணவிலக்குப் பெற்றார்.
# சரிகா

## திரைப்படங்கள்

- பார் பார் தேகோ (2016)
- டேவிட் (2013) ..
- கிளப் 60 (2013) .... டாக்டர். சய்ரா
- ஜப் தக் ஹை ஜான் (2012) .... டாக்டர் ஜோயா அலி கான்
- ஷூபைட் (2012) .... அதிதி
- சொசைட்டி (2010)
- *கச்சா லிம்பு* (2009)
- *ஹாரி புட்டர் : எ காமெடி ஆப் திரோஸ்* (2008) .... ஹரி புட்டரின் தாயார்
- Y.M.I. யே மேரா இந்தியா (2008) .... சுஷ்மா தல்ரிஜா
- தஹான் (2008) .... தஹான் தாயார்
- மனோரமா சிக்ஸ் பீட் அண்டர் (2007) .... மனோரமா
- பேஜா ஃப்ரை (2007) .... ஷீத்தல் ஆர் தடனி
- புனித ஈவில் (2006) .... இப்சிதா
- கல்: நேற்று மற்றும் நாளை (2005) .... இரா ஹக்சர்
- பர்ஜானியா (2005) .... ஸ்னெஹ்னாஜ்
- அமெரிக்க பகல் (2004) .... டோலி
- ரகு ரோமியோ (2003) .... கட்சி விருந்தினர்
- புன்னகை பூவே (2003)
- ஆக்ரி சங்குரஷ் (1997) .... சீத்தா
- சந்தோஷ் (1989) .... முன்னி / சாரிகா
- அஜீப் இத்தாப்A (1989) .... அபர்ணா / அர்பனா
- காரிடர் (1988)
- ஸ்வாடீ (1986) .... நடன மாது / பாடகி
- ஷர்ட் .... ரூஹி
- தில்வாலா (1986) .... சப்னா
- மங்கள் தாதா (1986)
- ஜிந்தா லாஷ் (1986)
- ஏக் தாக்கு சாகிர் மெயின் (1985) .... ரஞ்சனா
- ராம் தேரே கிட்னி நாம் (1985) .... லில்லி ( "தேவதை" காட்சியில்)
- ஏக் பூல் (1985) (டிவி)
- கரிஷ்மா (1984) .... நீத்தா
- காங்வா (1984)
- ராம் தேரா தேஷ் (1984) .... லில்லி டிசோசா
- ஆஸ்மான் (1984)
- ஆக்கல்மந்த் (1984) .... வழக்கறிஞர் ஷோபா
- ராஜ் திலக் (1984) .... ஜிப்சி
- படே தில் வாலே (1983) .... ஜூஹி சின்ஹா / ஜூஹி வி குப்தா
- நாஸ்திக் (1983) மாலா (பேபி சாரிகா போன்ற) ....
- பக்கா தாக்கு (1983)
- ரசியா சுல்தான் (1983)
- விதாடா (1982) .... நீலிமா
- பட்லி கி ஆக் (1982) .... ஆஷா
- மிஹர்பானி (1982)
- டீஸ்ஸ்ரீ ஆன்க்ஹ் (1982) .... ரேகா
- யே வாதா ரஹா (1982) .... ரீட்டா சக்சேனா
- ஸ்ரீமான் ஸ்ரீமதி (1982) .... அருணா குப்தா
- சாட்டே பே சட்டா (1982) .... ஷீலா
- தவுலத் (1982) .... சுஷ்மா
- தில் ஹி தில் மெய்ன் (1982) .... குலாபோ / ராணி
- சன்னடா (1981)
- டாஷ்ஹட் (1981) .... கிரண்
- கிராந்தி (1981) .... ஷீத்தல்
- நை இம்ராத் (1981)
- ப்ளாட் நம்பர் 5 (1981)
- சாரதா (1981) .... அனிதா கோலி
- ஜோதி பேன் ஜ்வாலா (1980) .... ஆஷா
- நஸ்ரான பியார் கா (1980) .... அனுராதா
- பியாரா துஷ்மன் (1980)
- யே கைசா இன்சாப்? (1980) .... சுதா
- பின் பேரே ஹம் தேரே (1979) .... ஷிகா
- கிரிஷா பிரவேஷ் (1979) .... சப்னா
- ஜானே பஹார் (1979) .... குக்கு ராய்
- ஜானி துஷ்மன் (1979) .... பிந்தியா
- ராக்கி கி ஸெவ்காந்த (1979) .... பாரோ / டினா
- டில் டில் டாலிகா (1979)
- தில் அவுர் தீவார் (1978) .... லட்சுமி ராய்
- டிக் ... டிக் ... டிக் .... மிஸ் இந்தியா
- அன்பத் (1978) .... கீதா 'அன்பத்'
- தேவதா (1978) ...... லில்லி
- மடு மல்டி (1978)
- பரத் (1977) மராத்தித் திரைப்படம் (நூதன், சச்சினின் ஷிரம் லாலு)
- பண்டல் பாஜ் (1976) .... தொலைக்காட்சி செய்தி வாசிப்பாளர்
- ரக்ஷா பந்தன் (1976) .... ஆஷா
- குஷ்பு (1975) .... காளி
- கீத் கீதா சல் (1975) .... ராதா
- காகஸ் கி நவோ (1975)
- வந்தனா (1975)
- ஹார் ஜீட் (1972) (பேபி சாரிகா)
- சோட்டி பஹூ (1971) .... கோபி
- ஜவான் முஹபத் (1971) (பேபி சாரிகா) .... ரேகா சரீன்
- தேவி (1970) தீபக் (மோபட் சுராஜ் ) ....
- பேட்டி (1969) .... லிட்டில் நந்தா
- பாலாக் (1969) (பேபி சாரிகா) .... தீபக் 'தீபு'
- ஜோதி (1969)
- சாத்யகம் (1969) (பேபி சாரிகா) .... காபூலில் எஸ் அர்சர்யா
- ஆஷிர்வாத் (1968) (பேபி சாரிகா) .... நீனா
- ஹமாராஜ் (1967 /I) .... சாரிகா
- மஜ்ஹலி தீதி (1967) .... உமா - ஹேமாங்னி
# சரிகா

## தொலைக்காட்சி

| 2014 | யுத் (தொ.கா. தொடர்) | சோனி | கௌரி சேகர் |  |
| --- | --- | --- | --- | --- |
| 2015 | *தர் சப்கோ லக்தா ஹை* | எபிசோட் லெவன் இன் &டிவி | மிஸ் கோன்சிகா | } |
# மதன் லால் குரானா

**மதன் லால் குரானா** (*Madan Lal Khurana*, 15 அக்டோபர் 1936 - 27 அக்டோபர் 2018) சுயம்சேவாக் சங்கத்தின் ஆர் எஸ் எஸ் பிரச்சாரகரும், பாரதிய ஜனதா கட்சியின் மூத்த தலைவரும் ஆவார். தில்லி மாநிலத்தின் முதலமைச்சராக 1993 முதல் 1996 முடிய பதவியில் இருந்தவர். மேலும் இராஜஸ்தான் மாநில ஆளுநர் பதவியில் சனவரி 2004 முதல் நவம்பர் 2004 முடியப் பதவி வகித்தவர். இந்தியப் பிரிவினையின் போது தற்கால பாகிஸ்தானிலிருந்து இந்தியாவின் தலைநகரமான தில்லி மாநகரத்தின் கீர்த்தி நகரில் குடும்பத்துடன் அகதியாக குடியேறியவர். மதன்லால் குரானா தனது பட்டப்படிப்பை தில்லியின் கிரோரி மால் கல்லூரியில் முடித்தவர்.
# மதன் லால் குரானா

### ஜன சங்கம்

அரசியல் களத்திற்கு வருவதற்கு முன்பு விஜய் குமார் மல்ஹோத்திராவுடன் மாலைநேரக் கல்லூரி ஆசிரியராக பணிபுரிந்தவர். பின்னர் தில்லி ஜன சங்கத்தின் பொதுச்செயலராக 1965 முதல் 1967 முடிய செயல்பட்டார்.
# மதன் லால் குரானா

### பாரதிய ஜனதா கட்சி

பாரதிய ஜனதா கட்சியின் தில்லி மாநில முதலமைச்சராக 1993 முதல் 1996 முடிய இருந்தவர்.  
அடல் பிகாரி வாஜ்பாய் தலைமையிலான அமைச்சரவையில் நாடாளுமன்ற விவகாரத் துறை மற்றும் சுற்றுலா அமைச்சகத்தின் அமைச்சராக செயல்பட்டவர். பின்னர் இராஜஸ்தான் மாநில ஆளுநராக 14 சனவரி 2004 முதல் 28 அக்டோபர் 2004 முடிய பதவி வகித்தவர். 9, 10, 12 மற்றும் 13வது இந்திய நாடாளுமன்ற மக்களவை உறுப்பினராக இருந்தவர்.
# கீரன் (புலவர்)

**புலவர் கீரன்** தமிழ் நாட்டைச் சேர்ந்த ஒரு சொற்பொழிவாளர். கம்பராமாயணம், மகாபாரதம், திருவிளையாடற்புராணம், திருவெம்பாவை போன்ற நூல்களில் பாடல் வடிவில் சொல்லப்பட்டுள்ள விடயங்களைச் சாதாரண மக்களும் புரிந்து கொள்ளும் வகையில் எளிய நடையில் கூறத்தக்க வல்லமை பெற்றவர்.
# கீரன் (புலவர்)

## தமிழ்மொழி, ஆன்மீக வளர்ச்சி

தூய தமிழ் வளர்ச்சிக்கும், ஆன்மீக வளர்ச்சிக்கும் அவர் பாடுபட்டார். புலவர் கீரன் லால்குடியில் தமது பணிமனையை அமைத்து அங்கிருந்து சுமார் 20 ஆண்டுகள் பணி செய்தார்.
# கீரன் (புலவர்)

## கீரன் அறக்கட்டளை

*புலவர் கீரன் செல்வமணி கீரன்* என்ற பெயரில் அறக்கட்டளை ஒன்று ஏற்படுத்தப்பட்டு அதன் மூலம் புலவர் கீரனின் உரைகள் நூல் வடிவிலும், குறுந்தட்டு வடிவிலும் வெளியிடப்பட்டு வருகின்றன.
# எக்மோ

**எக்மோ** அல்லது **பிரித்தேற்ற சவ்வு ஆக்சிசனேற்றம்** (Extracorporeal membrane oxygenation|ECMO) எனப்படுவது ஒரு வகை வெளிப்புற உயிர் சுவாச ஆதரவு முறை. இதன் மூலம், இதயம் மற்றும் நுரையீரல்களில் தேவையான அளவிலான ஆக்சிஜன் வாயுக்களை பரிமாறுதல் (அ) சீரான இரத்த ஓட்டத்தை (perfusion) வழங்க இயலாத நிலைக்குள்ளான நோயாளிகளுக்கு நீடித்த இதய மற்றும் சுவாச ஆதரவை தற்காலிகமாக வழங்குவதுமாகும். தீவிர மூச்சுத் திணறலாலும், மாரடைப்பாலும் பாதிக்கப்பட்டவர்களின் நுரையீரல்<nowiki/>கள் மற்றும் இதயம் முழுமையாக செயல்படாதபோது, எக்மோ கருவியின் உதவி மூலம் பாதிக்கப்பட்டவரின் இரத்தம் சுத்திகரிக்கப்பட்டு, பிராணவாயு நுரையீரலுக்கு அனுப்பப்படும். இதனால் மூச்சு விடுவதிலுள்ள சிரமம் தளர்த்தப்பட்டு, இரத்த ஓட்டம் தடை படுவது நிறுத்தப்பட்டு நோயாளி விரைவில் உயிர் காக்கப்படுவார்.
# எக்மோ

## மருத்துவப் பயன்பாடு

எக்மோ பயன்படுத்தும் நடைமுறைகள் சார்ந்த வழிகாட்டுதல்கள் எக்ஸ்ட்ராகார்போரியல் வாழ்வு ஆதரவு நிறுவனத்தால் (ELSO) வெளியிடப்பட்டுள்ளன. எக்மோ முறையை தொடங்குவதற்கான முறைகள், அளவுகோல்கள் தயாரிப்பு நிறுவனங்களுக்கு ஏற்ப வேறுபடுகின்றன, இருப்பினும் பொதுவாக கடுமையான இதய அல்லது நுரையீரல் செயலிழப்புகளைக் கையாளும் முறைமைகளிலிருந்து இது வழக்கமான மீளமைக்க இயலாத நிலையில் முக்கிய மாற்றாகப் பயன்படுத்தப்படுகிறது. எக்மோ வின் துவக்கத்தை தூண்டக்கூடிய மருத்துவ சூழ்நிலைகளின் சான்றுகள் பின்வருமாறு  
- இரத்தக் குழாய் சுவாசக் கோளாறு இரத்தக் குழாயின் ஆக்ஸிஜன் அழுத்தத்தின் விகிதத்துடன் தூண்டப்பட்ட ஆக்ஸிஜனின் பகுதி (<100 mmHg இன் PaO2/FiO2), வென்டிலேட்டர் அமைப்புகளை உகந்ததாக்கிய போதிலும், தூண்டப்பட்ட ஆக்ஸிஜன் (FiO2 நேர்மறையான இறுதி-சுவாச அழுத்தம் (PEEP) மற்றும் சுவாசக் குழாய்க்கு ஊக்கமளிக்கும் (I:E) விகிதம்
- இரத்த நாளங்களின் காரகாடித்தன்மைச் சுட்டெண் pH <7.20 உடன் ஹைபர்கேப்னிக் சுவாசக் கோளாறு
- விலகல் கார்டியோஜெனிக் அதிர்ச்சிஇதயநோய் அதிர்ச்சி
- தைராய்டு புயல்
- இதயக் கோளாறு
- இதய அறுவை சிகிச்சைக்குப் பிறகு இதயநோய் புறவழிச்சாலை குணமடையத் தவறுதலின் போது
- இதய மாற்று அறுவை சிகிச்சை அல்லது வென்ட்ரிக்குலர் உதவி சாதனத்தை அமைப்பதற்கான ஒரு பாலமாகவென்ட்ரிக்குலர் உதவி சாதனம்
- நுரையீரல் மாற்று அறுவை சிகிச்சையின் ஒரு பாலமாக
- செப்டிக் அதிர்ச்சி என்பது மிகவும் சர்ச்சைக்குரிய ஆனால் பெருகிய முறையில் ஆய்வு செய்யப்பட்ட எக்மோ பயன்பாடாகும்.
- 28 - 24 டிகிரி செல்சியஸ் இடையே ஒரு மைய வெப்பநிலை மற்றும் இதய உறுதியற்ற தன்மை, அல்லது 24 டிகிரி செல்ஷியஸ் கீழே ஒரு மைய வெப்பநிலையில் கொண்ட தாழ்வெப்பநிலை, &nbsp;&nbsp;  
இதய செயலிழப்பு அல்லது கார்டியோஜெனிக் அதிர்ச்சி உள்ளவர்களுக்கு, இது உயிர்வாழ்வதை மேம்படுத்தும் என்று நம்பப்படுகிறது. இருப்பினும், ஒரு சமீபத்திய மருத்துவ பரிசோதனையில், கடுமையான மாரடைப்பைத் தொடர்ந்து கார்டியோஜெனிக் அதிர்ச்சி உள்ள நோயாளிகளில், ஈ. சி. எல். எஸ் உயிர்வாழ்வதை மேம்படுத்தவில்லை (30 நாட்களுள் இறப்புவிகிதாச்சார முறை மூலம் அளவிடப்படுகிறது) மாறாக, இது அதிகரித்த சிக்கல்களுக்கு வழிவகுத்தது (எ. கா., பெரிய இரத்தப்போக்கு, கீழ் மூட்டு இஸ்கெமியா). இந்த கண்டுபிடிப்பு சமீபத்திய மெட்டா பகுப்பாய்வு மூலம் உறுதிப்படுத்தப்பட்டுள்ளது, இது முந்தைய நான்கு மருத்துவ பரிசோதனைகளின் தரவைப் பயன்படுத்தியது, இது ECLS சிகிச்சையைத் தொடங்குவதற்கான தற்போதைய வழிகாட்டுதல்களை மறு மதிப்பீடு செய்ய வேண்டியதன் அவசியத்தைக் குறிக்கிறது.
# எக்மோ

## மருத்துவப் பயன்பாடு

### கோவிட்-19 நோயாளிகளுக்கு பயன்பாடு

பிப்ரவரி 2020 தொடக்கத்தில் தொடங்கி, சீனா உள்ள மருத்துவர்கள் SARS-CoV-2 நோய்த்தொற்றுடன் தொடர்புடைய கடுமையான வைரஸ் நிமோனியாவுடன் தொடர்புடைய நோயாளிகளுக்கு ஒரு துணை ஆதரவாக ECMO ஐ அதிகளவில் பயன்படுத்தினர் (கோவிட்-19), காற்றோட்டத்துடன் மட்டுமே, இரத்த ஆக்ஸிஜனேற்ற அளவுகள் நோயாளியைத் தக்கவைக்க மிகவும் குறைவாகவே உள்ளன. ஆரம்ப அறிக்கைகள் நோயாளிகளின் இரத்த ஆக்ஸிஜன் செறிவூட்டலை மீட்டெடுக்கவும், அது பயன்படுத்தப்பட்ட சுமார் 3% கடுமையான நிகழ்வுகளில் இறப்புகளைக் குறைக்கவும் உதவியது. தீவிர நோய்வாய்ப்பட்ட நோயாளிகளுக்கு, வழக்கமான சிகிச்சையுடன் இறப்பு விகிதம் சுமார் 59-71% இலிருந்து எக்ஸ்ட்ராகார்போரியல் சவ்வு ஆக்ஸிஜனேற்றத்துடன் சுமார் 46% ஆகக் குறைந்தது. மார்ச் 2021 *லாஸ் ஏஞ்சல்ஸ் டைம்ஸ்* அட்டைப்படம் மிகவும் சவாலான கோவிட் நோயாளிக்கு ECMO இன் செயல்திறனை விளக்கியது. பிப்ரவரி 2021 இல், கோவிட்-19 இன் "மிகவும் தீவிரமான" வழக்குகளைக் கொண்டிருந்த மூன்று கர்ப்பிணிப் இஸ்ரேலிய பெண்களுக்கு ECMO சிகிச்சை வழங்கப்பட்டது, மேலும் இந்த சிகிச்சை பொதுவாக ஏற்றுக்கொள்ளப்பட்டு இன்றளவும் தொடர்கிறது.